### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 13. september 2023 har vedtaget Magistratens indstilling i overensstemmelse med erklæring fra Teknisk Udvalg af 6. september 2023 med den ændring, at indstillingens beslutningspunkt 3 ikke blev vedtaget.

Byrådet stemte om, hvorvidt teksten ”som skitseret i scenarie 2” sidst i beslutningspunkt 3 skulle slettes eller, om hele beslutningspunkt 3 skulle udgå.

Det Konservative Folkepartis, Venstres og Radikale Venstres byrådsgrupper stemte for sletning af sidste sætning i beslutningspunktet.

Resten af byrådet bestående af Socialdemokratiets, Socialistisk Folkepartis, Enhedslisten de Rød-Grønnes og Danmarksdemokraternes byrådsgrupper og Steve Kristiansen og Ole Ravn stemte at beslutningspunkt 3 udgik.

Rådmanden for Magistratsafdelingen for Teknik og Miljø ønskede følgende noteret: ”At vedtagelsen af helhedsplanen ikke inkluderer anbefaling af et konkret scenarie over det andet, og den fremtidige anvendelse af parkeringsarealet først lægges fast efter en borgerinddragelsesproces og en efterfølgende politisk beslutning.”

Herudover:

- kunne Socialdemokratiets byrådsgruppe ikke støtte, at der sættes retning på byggeriet [adresse] 5-7.

- kunne Socialistisk Folkepartis byrådsgruppe ikke tiltræde dele af beslutningspunkt 2, der omhandler scenarie 2 om omdannelse af parkeringspladsen.

- tog Danmarksdemokraternes byrådsgruppe og Steve Kristiansen forbehold for bebyggelse af parkeringspladsen, planerne for [adresse] samt helhedsplanens manglende fokus på behovet for mere parkering.

- kunne Enhedslisten de Rød-Grønnes byrådsgruppe og Ole Ravn ikke tiltræde indstillingen.

Magistratsafdelingen for Teknik og Miljø udarbejder notat.

###

.

### Resume

Helhedsplanen for [adresse] er en strategisk helhedsplan, som formulerer en samlet vision for områdets udvikling. På baggrund af helhedsbetragtninger på tværs af flere emner, peger planen på muligheder og udfordringer på kort og lang sigt. Den strategiske helhedsplan opstiller retningslinjer, som er udgangspunktet for den efterfølgende planlægning.

Helhedsplanen for [adresse] omfatter en del af [adresse], [adresse] kvarteret samt [adresse], som skiller de to bydele fra hinanden. Området udgør en central del af den historiske midtby i [adresse].

Arkitektskolens flytning til [adresse] er en mulighed for, at [adresse] kan sætte retning for et område, som også fremadrettet skal være en aktiv og levende bydel. Udover arkitektskolens bygninger indeholder området flere andre bygninger, som trænger til at få tilført nyt liv og nye funktioner.

Helhedsplanen formulerer derudover en vision for udviklingen af [adresse] og [adresse] med fokus på klimatilpasning og vandhåndtering.

[adresse] og [adresse] er karakteriseret af mange fællesskabsprojekter, der er startet og drevet af engagerede borgere. For at inddrage beboernes viden om området er helhedsplanens strategier udviklet i samarbejde med en beboerfølgegruppe bestående af personer fra blandt andet Midtbyens Fællesråd og Nørresten-bros Beboerforening.

### Beslutningspunkter

Det indstilles, at

1) forslag til ’Et nyt [adresse] - strategisk helhedsplan for byudvikling nær [adresse]’ godkendes til endelig vedtagelse.

2) bemærkninger fra den offentlige høring besvares som det fremgår af indstillingens afsnit 5.4

3) de foreslåede rettelser til helhedsplanen godkendes, som de fremgår af bilag 4. Her anbefales, at det kommunale parkeringsanlæg ved arkitektskolen udbydes til salg og byudvikles som skitseret i scenarie 2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 15-05-2023

Alf Andresen:

Fremsendes til [adresse] med bemærkning, at Magistraten i mødet den 15. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 1. maj 2023.

Rådmand Ragner Danielsen var forhindret i at deltage i sagens behandling.

Udvalg: [adresse]

Dato: 24-05-2023

Alf Andresen:

Fremsendes til Teknisk Udvalg til behandling i henhold til beslutning i byrådets møde den 24. maj 2023.

Udvalg: Teknisk Udvalg

Dato: 06-09-2023

Alf Andresen: 2

Ib Johansen, Janni Sørensen og Jim Sørensen kunne tiltræde indstillingen med følgende forbehold: Ib Johansen, Janni Sørensen og Jim Sørensen ønsker ikke, at planlægning af parkeringspladsen er en del af helhedsplanen, men bør behandles som et selvstændigt område i forbindelse med en kommende lokalplanlægning. Ib Johansen, Janni Sørensen og Jim Sørensen ønsker ikke at give retning på byggeriet [adresse] 5-7, som bør behandles som et selvstændigt område i forbindelse med en kommende lokalplanlægning.

Marcus Johansen kunne tiltræde indstillingen men tog forbehold overfor scenarie 2 for parkeringspladsens fremtidige anvendelse, idet de eksisterende parkeringspladser ønskes fastholdt, og der ønskes tilført yderligere parkeringspladser til området.

Lena Schmidt kunne tiltræde indstillingens beslutningspunkt 1) ”Strategisk Helhedsplan for byudvikling nær [adresse]” dens visioner, strategier og hovedregler og beskrivelser, men ikke det afbillede skitseprojekt for bebyggelse af [adresse]. Det bemærkes, at såvel det afbildede byggeprojekt for boligbyggeri i [adresse], såvel som scenarie 2-5 for byudvikling af parkeringsplads ved [adresse] vil være ulovligt at gennemføre i henhold til gældende lokalplan 507, idet byggerierne bryder med lokalplanens krav til anvendelse, til bygningshøjde og -tæthed.

Det bemærkes, at byggeprojekt [adresse] udvider antallet af boliger i området og strider imod Helhedsplanens visioner, strategier og hovedregler, som omhandler kulturfortætning, bevaring af historisk identitet og mere byrum. Ikke flere boliger.

Lena Schmidt havde gerne set, at Helhedsplanens afgrænsning havde indeholdt hele kvarteret [adresse], og at planen havde indeholdt strategier for mobilitet og parkering i kvarteret.

Lena Schmidt kunne ikke tiltræde indstillingens beslutningspunkt 2) da besvarelserne af høringssvar er ufuldstændig i forhold til det ovenfor skitserede.

Lena Schmidt kunne ikke tiltræde indstillingens beslutningspunkt 3) at parkeringsanlægget udbydes til salg og kunne ikke tiltræde, at der bygges boliger på anlægget ud fra scenarie 2. Det bemærkes, at ejerforhold til parkeringsanlæggets matrikler, vedligeholdelsespligt, vejadgangsret, konsekvenserne af et salg, de afledte økonomiske forhold for kommunen, betydningen for beboernes parkeringsforhold og kvaliteten, som flere boliger skulle tilføre kvarteret, er uoplyste i sagen.

Jimmy Christiansen tog forbehold.

Regitse Danielsen var forhindret i at deltage i udvalgets behandling af sagen.